Diari Oficial de la Generalitat Valenciana


Sumari del DOGV 3599, del 07-10-1999 (1999/8466)

ORDRE de 16 de setembre de 1999, del conseller d'Ocupació, per la qual es regulen els preus públics per la venda de determinades publicacions.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/09/16/(2)/dof/vci/html**

### Dades del document

Número de DOGV
:   3599

Data del DOGV
:   07-10-1999

Secció del DOGV
:   I. DISPOSICIONS GENERALS

Número del document
:   1999/8466


Data del document
:   16-09-1999

Organisme emissor
:   Conselleria d'Ocupació

Tipus de document
:   Ordre

Descriptors 

:   * Conselleria Ocupació
    * indústria del llibre
    * publicació
    * legislació
    * llista de preus
    * preu autoritzat

ORDRE de 16 de setembre de 1999, del conseller d'Ocupació, per la qual es regulen els preus públics per la venda de determinades publicacions. [1999/M8466]
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, i també el procediment de fixació i aprovació de les quanties dels dits preus.
  
Per la seua part, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.
  
Per tot això, d'acord amb el que s'ha establit en l'article 35 e) de la Llei 5/1983, de 30 de desembre, de Govern Valencià, i en l'article 3.2. del Decret 73/1991, del Consell de la Generalitat Valenciana, després de l'elaboració de la memòria economicofinancera de la qual es desprén que els preus proposats cobreixen el cost del lliurament de béns que s'hi remunera, i vistos els informes favorables emesos per la Direcció General de Tributs i Patrimoni de la Conselleria d'Economia i Hisenda,
  
ORDENE
  
Article 1. Objecte
  
La present ordre té per objecte la regulació del règim aplicable als preus públics que ha de percebre la Conselleria d'Ocupació per la venda de publicacions a què es refereix l'article 3 d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte de la present ordre l'adquisició mitjançant preu de les publicacions a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en la present ordre els adquirents de les publicacions a què es refereix l'article següent.
  
Article 4. Quanties
  
Els preus públics objecte de la present ordre s'exigiran de conformitat amb el que es disposa en el següent quadre de tarifes:
  
Publicació PTA/Unitat (IVA inclòs)
  
TLVs: Valores límite para sustancias
  
químicas y agentes físicos
  
y BEIs Indices Biológicos de exposición 1.538 PTA (9,24 euros)
  
Documento sobre límites
  
de exposición profesional
  
para agentes químicos en España 962 PTA (5,78 euros)
  
Guía para los alumnos
  
de Formación Profesional
  
Ocupacional 1999 481 PTA (2,89 euros)
  
Article 4. Exigibilitat i pagament
  
L'obligació de pagament dels preus regulats en aquesta ordre es produirà quan s'adquirisquen les publicacions a què al·ludeix l'article anterior.
  
No obstant això que s'ha disposat en l'apartat anterior, en el supòsit de comandes per correu, telefòniques o per qualssevol altres mitjans de comunicació, el preu s'exigirà a la bestreta quan es formule la corresponent sol·licitud, per a la qual cosa caldrà acreditar el pagament anticipat prèviament al lliurament de les publicacions.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 de setembre de 1999
  
El conseller d'Ocupació,


Còpia Permalink ELI